R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455 
________________________________________________________________________________________

H O T Ă R Â R E A
Nr. 57/ 2022

privind aprobarea transformării unui post vacant din cadrul
aparatului de specialitate al autorităţii executive din Comuna Orlat
 
           Consiliul Local al Comunei Orlat , Judeţul Sibiu , întrunit în şedinţă ordinară la data de 27.09.2022, 

                       În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările și completările ulterioare, 

 
           Luând în considerare referatul de aprobare al proiectului de hotărâre iniţiat de către primarul Comunei Orlat prin care se propune Consiliului Local spre aprobare transformarea  postului vacant de inspector de specialitate din cadrul Compartimentului Apă Canal  în muncitor calificat în cadrul Compartimentului Pază şi curăţenie al aparatului de specialitate al autorităţii executive din Comuna Orlat, precum şi raportul de specialitate întocmit în acest sens ,    

                      Ţinând seama de adresa Instituţiei Prefectului Judeţului Sibiu nr. 7216/29.03.2022 prin care ni se comunică numărul maxim de posturi calculat pentru anul 2022,

                      Având în vedere prevederile H.C.L. nr. 50/2022 privind aprobarea  modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală, 
                      Ţinând seama de prevederile Legii nr. 153/2017 privind salarizarea personalului plătit din fonduri publice şi ale Legii nr. 53 / 2003 privind Codul Muncii , cu modificările şi completările ulterioare, 

                       Având avizul comisiilor de specialitate constituite la nivelul autorităţii deliberative din Comuna Orlat , 

                       Având în vedere prevederile art. 106 alin. 1 şi alin. 3, art. 129 alin. 2 lit. a şi alin. 3 lit. c, art. 133 alin.1, art. 139 alin. 1 din O.U.G. nr. 57/2019 privind Codul administrativ , cu modificările și completările ulterioare, 

H O T Ă R Ă Ş T E :
Art. 1  :       Se aprobă transformarea postului vacant de inspector de specialitate  , gradul IA , studii S , normă întreagă , durata nedeterminată, din cadrul Compartimentului Apă - Canal,  în muncitor calificat , treapta IV, studii M , normă întreagă, durată nedeterminată,  în cadrul Compartimentului Pază și curățenie, din cadrul aparatului de specialitate al autorităţii executive din Comuna Orlat.
Art.2  :      Se aprobă modificarea organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală  potrivit alin. 1 din prezenta hotărâre. 
 Art. 3 ( 1 ) :
Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinţa publică prin grija secretarului general al comunei Orlat .
           ( 2 ) : 
Aducerea la cunoştinţa publică se face prin afişare la sediul autorităţilor administraţiei publice locale , prin afişare la Panoul de Afişaj al Consiliului Local al Comunei Orlat .

           ( 3 ) : 
Se încredinţează primarul Comunei Orlat  cu ducerea la îndeplinire a dispoziţiilor prezentei hotărâri .
Adoptată la Orlat , data : 27 septembrie 2022
                        PREŞEDINTE DE ŞEDINŢĂ ,                           CONTRASEMNEAZĂ , 

                                   CONSILIER:                           SECRETAR GENERAL COMUNA ORLAT , 

                              ALBU NICOLAE                                          VULEA MONICA – ELENA

7EX:  1 EX DOSAR ŞEDINŢĂ

          1 EX INSTITUŢIA PREFECTULUI  

          1 EX PRIMAR

          1 EX DOSAR HCL 
          2 EX SECRETAR GENERAL 

          1 EX CONTABILITATE 

